कौशलेंद्र लगातार गोरखपुर लोकसभा क्षेत्र में चुनाव की तैयारियों में अहम भूमिका निभा रहे थे। जिला अध्यक्ष जनार्दन तिवारी के साथ उनकी ताबड़तोड़ कई मीटिंग चल रही थी और पिछले दिनों उप चुनाव के संदर्भ में ही योगी आदित्यनाथ से मुलाकात भी हुई थी। हालांकि यह माना जा रहा था कि कौशलेंद्र उपचुनाव में बड़ी भूमिका निभाएंगे , लेकिन टिकट के मामले में कुछ दूसरी ही गुणा-गणित चल रही थी। फिलहाल अचानक से एक युवा और बढ़ते कद वाले नाम को तरजीह दी गई और कौशलेंद्र प्रत्याशी बना दिए गए। बता दे कौशलेंद्र चुनावी जिम्मेदारी मिलने के बाद पहले ही गोरखपुर में प्रवास कर रहे हैं और लगातार वहां प्रदेश के मंत्री अनूप गुप्ता, धर्मेंद्र सिंह आदि के साथ उपचुनाव में भाजपा की जीत के लिए तैयारियां कर रहे हैं। हालांकि अब कौशलेंद्र को नई जिम्मेदारी मिल गई है और उनके कंधों पर केशव मौर्य की छोड़ी सीट को फिर से भाजपा मे लाने की जिम्मेदारी है।